**Гобәйдулла Нигматуллин - Буби (1866-1938). Мәгърифәтче, педагог.** Габдулла һәм Мөхлисә Бубиның абыйсы. 1866 нчы елны Вятка губернасы Сарапул өязе Иж-Бубый авылында ( хәзерге Әгерҗе районы) мулла һәм мөдәррис Габделгалләм Нигматуллин (1834-1903) гаиләсендә туа. Әнисе Минзәлә өязе Чебенле авылының имам һәм мөдәррис Иманкол Мәхмүт улының кызы - Бәдрелбанат (1839-1922) гарәп, фарсы телләрен камил белә, Иж-Бубый мәдрәсәсендә кызлар укыта. Гобәйдулла башлангыч урта белемне әтисенең мәдрәсәсендә ала. Шәкертлек елларында ук мөдәррис булып торучы атасының ярдәмчесе - хәлфә итеп билгеләнә, бер үк вакытта аңа сәүдә эшләрендә дә булыша. Кечкенә вакытыннан ук күп укый. Бигрәктә Шиһабетдин Мәрҗани, Каюм Насыри әсрләре һәм Исмәгыйль Гаспринскийның "Тәрҗеман" гәзите аңа күп йогынты ясый. 1890 елны 24 яшендә әтисе ризалыгы белэн Стамбулга укырга китә. 1890-95 елларда Төркиядәге иң абруйлы дөньяви уку йортларының берсе - Истанбулның «Мәктәбе мулкияи шахане» мәктәбендә укый, табигать фәннәрен үзләштерә. Гыйлемгә сәләтен күреп, аңа белем алуын Париж университетында дәвам итәргә тәкъдим ясала. Ләкин атасы Төркиядә 5 ел уку канәгатьләнерлек дип исәпли һәм Буби, Иж-Бубый авылына кайтып, энесе Габдулла белән берлектә мәдрәсәне үзгәртеп кору эшенә керешә. Табигать фәннәрен(физика, география), татар теле дәресләрен укыта, аларның программаларын һәм дәреслекләрен төзи. Бер үк вакытта, атасы сүзен тотып, сәүдә һәм хуҗалык эшләре белән дә шөгыльләнә. 1911елның январендә мәдрәсә ябылгач, 16 ай суд тикшерүе астында Сарапул төрмәсендә утыра, 1912 елның 28 маенда суд карары нигезендә Габдулла Буби 2 айга төрмәгә хөкем ителә. 1912 елның ноябрендә иреккә чыгарылгач, гаиләсе белән Уфага күченә, анда төрле уку йортларында физика, география, табигать белеме, француз теле һ.б. фәннәр укыта. 1924-26 да Казан янындагы авыл хуҗалыгы техникумы директоры, 1927-30 да Коканд шәһәрендә (Үзбәкстан ССР) мәктәп директоры булып эшли. Пенсия чыккач 1930 еллардан Ленинградта яши. 1938 елны улә. Шунда кумелгән.

 Хатыны Нәсимә Фәйзуллина.(1887-1939) Алабуга эшмәкәре Шакирҗан Мөхәммәтзариф улы Фәйзуллин(1860-1937) кызы. Нәсимәнең әтисенең энесе Харис Фәйзуллинның Стамбулда укыган вакытта якын дуслары язучы Фатих Кәрим һәм Гобәйдулла Буби була. Харис Фәйзи Оренбургта Хөсәения мәдрәсәсендә укыта.(XX гасырда Фәйзиләр нәселеннән күп кенә атаклы кешеләр чыккан, мәсәлән драматург Мирхәйдәр Фәйзи, алда әйтелгән мәгърифәтче педагог Харис Фәйзи үзе, аның уллары композитор Җәүдәт Фәйзи һәм нейрорентгенолог Мидхәт Фәйзи) Күренеп тора Гобәйдулланың тормыш иптәше Нәсимә зыялы укымышлы нәселдән. Нәсимә Буби озак еллар Иж-Бубый мәдрәсәсендә һәм башка мәктәпләрдә татар теле әдәбият дәресләре укыта. 1939 елны Лениградта вафат.

Уллары - Фидаи (1906-1932) Ленинград политехник институтында укый. 1924-1925 елларда Берлин шәһәрендә белемен камилләштерә. Бик яшьли өйләнмәстән Кокканд шәһәрендә үлә.

Зыяи (1908 - 1941) - ш.к. Ленинград политехник институтын тәмамлый. Төсле металлар буенча инженер. Бөек Ватан сугышының тәүге көннәрендә үк, Балтик буе фронтында, батырларча һәлак була.

**Гобәйдулла Бубиның фәнни эшчәнлеге.**

География, татар теле грамматикасы, физика, табигать белеме дәреслекләре авторы. Алар совет хакимияте елларында да берничә тапкыр басыла.

**Гобәйдулла Бубиның фәнни хезмәтләре**

Кавагыйде төркия. (Төрки телләр грамматикасы) Казан, 1898;

Мохтәсар җәгърафияи гомуми.(георгафия) Казан, 1898;

Кыйраәте төрки. (Татарча уку китабы)Казан, 1899. 1 җөзьә;

 Мохтәсар гыйльме халь. ( Яшәү тәгълимате) Казан, 1907;

Кыйраәте фәнния. (физика) Казан, 1909;

Кечек җәгърафия: (география)Ибтидаи мәктәпләре махсус. Казан, 1910.

**Габдулла Нигматуллин - Буби. (1871-1922). Дин галиме, мәгърифәтче, педагог.** Гобәйдулла һәм Мөхлисә Бубиның энесе. 1871 нчы елны Вятка губернасы Сарапул өязе Иж-Бубый авылында ( хәзерге Әгерҗе районы) мулла һәм мөдәррис Габделгалләм Нигматуллин (1834-1903) гаиләсендә туа. Әнисе Минзәлә өязе Чебенле авылының имам һәм мөдәррис Иманкол Мәхмүт улының кызы - Бәдрелбанат (1839-1922) гарәп, фарсы телләрен камил белә, Иж-Бубый мәдрәсәсендә кызлар укыта.

Габдулла Буби Иж-Бубый авылында атасы Габделгалләм Нигъмәтуллин мәдрәсәсендә белем ала. Шәкертлек елларында ук атасына мәдрәсә эшләрендә ярдәм итә башлый. Шул ук чорда, искергән теоретик карашларны тәнкыйтьләп, дини тәгълиматкә, өйрәтнәмәләргә багышланган классик гарәп дәреслекләренә аңлатма яза. Диннәрне чагыштырып өйрәнү белән мавыга, христиан диненә тәнкыйди анализ бирелгән мәкаләләр бастыра.

 1895 елда Иж-Бубыйда указной мулла булып сайлана һәм абыйсы Гобәйдулла белән берлектә мәдрәсәне үзгәртеп кору эшенә керешә: бер шәкертен Минлешаих Фэтхетдин улы Галимовны Бакчасарай шәһәренә И. Гаспринскийга ысулы җәдитне(яңача укыту) өйрәнергә җибәрә һәм сәүдәгәр Мөхәммәтҗан Әхмәтҗанов иганәсенә башлангыч җәдит мәктәбе бинасы төзетә. Дүрт класска дүрт бүлмәле мәктәптә аяклы парталар, урындыклар, кара такталар белән җиһазлангандырылган була. Хаҗи бай лампа,майлар, хезмәтчеләр, аш пешеручеләрне уз өстенә ала. Бубыйлар иске китапларны әкрен әкрен чыгаралар яңа китап, яңа фәннәрне саклык белән кертә башлыйлар. 1902 дә Иж-Бубый авылында ир һәм кыз балалар өчен мәктәпләр комплексы оеша. Башлангыч 4 еллык мәктәп-ибтидайя, алдагы 4 еллык уку-рөшдия тулы булмаган урта белем бирелә, алдагы 3 еллык уку - игдадия тулы урта белем биреп чыгара. Дини белемнәрне тирәнтен өйрәнүдән тыш дөняви фәннәр укыту кертелә (алгебра, геометрия, педагогика, зоология, ботаника, анатомия, гигиена, этика, география, гарәп, төрек, фарсы телләре һәм әдәбиятлары, француз теле, гомуми тарих, математика, физика, химия, астрономия, арифметика, логика һ.б. фәннәр укытыла). Моннан тыш хатын-кызлар өчен әхлак(һәм психология), гигиена, балалар тәрбиясе, йорт(хуҗалык) алып бару, кул эшләре кебек мөхим дәресләр дә булган. Юриспруденция кебек дисциплиналар мәдрәсә программаларында гадәти фәннәргә әйләнгәннәр. Ул гына да түгел, матур язу(каллиграфия), физкультура, җыр, рәсем буенча да күнекмәләр бирелгән. Мәдрәсәләрдә аерым фәннәрдән (химия, физика һ.б) махсус җиһазлангандырылган кабинетлар оештырылган. Иж-Бубый мәдрәсәсендә рус теле укытуга зур игътибар бирелә. 1-5 нче урта классларда рус теле атнасына 12 тапкыр керә, көн саен рус теленә атнасына 2 сәгать бирелә. Мәдрәсәдә рус классикларының (Пушкин, Лермонтов, Некрасов, Толстой) әсәрләре өйрәнелә. Татарлар гомум рус культурасын якыная. Габдулла Буби рус телен татарларга практик гамәлләрне тормышка ашырыр өчен кирәклеген аңлый. Зур Россия империясендә рус телен, грамотасын белмичә бүгенге көн кебек ерак китеп булмый. Габдулла Буби “Рус телен өйрәнү тормыш ихтяҗларын канәгатьләндерү өчен, калган барсы да -татарча рухи булырга” тиешь ди. Габдулла Буби абыйсы белән укыту программасын камилләштерү, яңа фәннәр керү, өстәмә сыйныфлар ачу эшен дәвам иттерә. 1903 дан мәдрәсәдә рус теле укытыла башлый. Земство тарафыннан Бубыйда яңа русча-татарча мәктәпләр ачыла. 1907нче елда 1 класслы рус кызлар мәктәбе. 1908 нче елда 2 класслы русча-татарча ирләр училищесы ачыла. Бу училищелар ирләр һәм кызлар мәдрәсәнең бер өлеше булып тора, аны тәмамлаучыларга башлангыч татар мәктәпләрендә укыту хокукы бирелә. Мондый училищылар чынлыкта мәдрәсә чыгымнарының кайбер өлешен Сарапул земствосы тарафыннан тотуга һәм рус теле сәгатьләрен закон рәвештә укыту программаларына кертергә булыша. 1908 елдан мөгаллим һәм мөгаллимәләр өчен җәйге курслар эшләп килә. Иж-Бубый мәдрәсәсен тәмамлаучыларга хөкүмәт тарафыннан рөхсәт ителгән мөгаллимлек һәм мөгаллимәлек таныклыгы бирелә. Габдулла Нигъмәтуллин-Бубыйның гаҗәеп гыйлемлелеге, тырышлыгы һәм үҗәтлеге нәтиҗәсендә Иж-Бубый мәдрәсәсе яңа биналары, иркен класс бүлмәләре, уку кабинетлары, лабораторияләре, бай китапханәсе, спорт мәйданчыклары, кирәкле уку әсбаплары һәм җиһазлары, ашханәсе булган шөһрәтле җәдиди уку йортына әверелә. 1909-1910 уку елында инде ул 12 сыйныфлы мәдрәсәгә өйләнә, анда 250 гә якын шәкерт белем ала, дәресләрне яхшы әзерлекле мөгаллимнәр алып бара. Мәдрәсә урта педагогик уку йортына әверелә Киң җәмәгатьчелек катнашында ачык имтиханнар үткәрелү, кыз балаларны русчага өйрәтү, теат-ральләштерелгән тамашалар оештыру — ул вакытлар өчен күрелмәгән яңалык була. Иж-Бубыйга якын тирәдән генә түгел илнең төрле почмакларыннан Уфадан, Ташкенттан, Оренбургтан, Мәскәүдән, Зәйсаннан, Әстерханнан, Урта Азиядән, Себердән һ.б. төбәкләрдән шәкертләр килеп белем ала.

 1905 елны Габдулла Буби Истанбулда, Бейрутта (кызы Ситдика аны Бейрутның фәлсәфә факультетын тәмамлый дип яза), Димәшк, Мисыр, Хиҗазда бер ел йөреп кайта. Бу илләрдә ул уку укыту системасын өйрәнә. 1906 елны кайтканда хаҗ кыла. 1906 елның 21 мартында хаҗдан кайткан Габдулла Бубыйның җомга хотбәсен татарча укый. Нинди генә авырлыклар, каршылыклар туса да, башлаган эш-гамәлләреннән чигенми. Заманында Иж-Бубый мәдрәсәсен тәмамлаган галим Җамал Вәлиди үзенең остазы турында болай дип яза: «Җанлы, үткен, ялкынлы кеше иде. Адымнарын тәрәддедсез (икеләнүсез) атлый, фикерләрен ачык, кискен йөртә. Аның табигатендәге тизлек вә кискенлекне һәр эшендә сизеп була иде». Мөдәррис Габдулла тәвәккәл, уй-ниятләренә инанган кеше буларак, һәрвакыт яңалыкка-алгарышка юл яра. 1903 елда Габдулла Буби мәчеткә рәсми иганә сандыгы куйдыра. Кергән акчаны мәдрәсә файдасына тота. Россиядә мөселман-мәчетләренә куелган беренче сандык Габдулла Буби тарафыннан куела.

Иж-Бубый мәдрәсәсенең абруе үсүенә Габдулла Бубыйның практиканы теория белән бәйләп аны үзенең карашлары белән дәлилләве, прпагандалавы йогынты ясый. Зур популярлык аның "Хакыйкадь, яхуд тугрылык" (Хаклыкмы әллә тугрылыкмы) очерклары яшьләр арасында зур популярлык казана. *Аның "Хакыйкат"е үзенә күрә бер журнал булып, анын, бигрәк тә, басылмаган соңгы җөзьәләре (кисәк, өлеш) шул заманны мәшгуль иткән көнлек мәсьәләләрне эченә ала. Анда тормышның һәр ягына кагылынадыр. ("Хакыйкать" барысы егермедән артык җөзьә булып, моның фәкать сигезе басыл-мьшггыр)",—*дип искә ала Җ. Вәлиди Г. Бубыйның бу әсәренең татар дөньясында тиз арада таралуы патша хөкүмәтен дә сагайта. 1904-1906 елларда аның беренче җиде өлеше артык киртәләрсез патша цензурасыннан үтсә дә, сигезенчесе, Казаңда басылганнан соң, губернатор тарафыннан тыела һәм юк ителә. Калган кисәкләре, цензура тарафыннан рөхсәт булмау сәбәпле, нәшер ителми кала. Шулай да, кулдан-кулга күчерелеп, яңалыкка омтылган яшьләр арасында гаять зур кызыксыну таба. Моның шаһите Җ. Вәлидигә сүз бирик. *"Хакыйкать" вакытында гаять популяр бер әсәр булып, шәкертләр арасында кулдан-кулга йөри. Үзенең дини мәсьәләләрдәге җәсарәте (кыюлык) белән яңа фикере ачылып юиә торган яшьләрне хәйран итә иде. Иске голяманың авторитетын югалту һәм иске мәдрәсәләрне туздыруда моның кадәр зур тәэсире булган, белмим, икенче бер әсәр бар микән?—дип ассызыклый галим.—Читтән Бубыйга укырга килүчеләрнең бик күбесе, мин үзем дә шул җөмләдән, әлеге "Хакыйкать"ләрне укып, андагы фикерләрне иясенең үз авызыннан алырга дип килүчеләр иде".*

Үз халкының язмышы турында уйланганда Габдулла Буби, аның артка китүен кисәтүдә, башлангыч исламга кире кайтуда, Мөхәммәт пәйгамбәр вакытындагы коръәнгә таянып беренчел исламнан тайпылуны күрә. Ислам катып калган дин түгел, ә үсә торган дин. Коръән аятьләренең, яңа вакыт идеяләре тормышка ашсын өчен, мәгънәсенә заманча аңлатма бирә. Һәр вакытка Коръәнне аерым аңлатылырга кирәк. Ислам - фәнне, һөнәрне, мәгърифәтне хуплый. Иж-Бубый мәдрәсәсенең программаларына дөньяви фәннәрдән тыш, дини фәннәр иске схоластикадан чистартыла, яңача яңгырый башлый.

Мәдрәсәнең абруе һәм Бубиның кискен публицистик чыгышлары патша хакимиятенең игътибарын җәлеп итә, Иж-Бубый мәдрәсәсе патша хөкүмәте өчен зарарлыга, куркынычка әверелә. Вятка жандарм идарәсе 1911 елның гыйнварында мәдрәсәгә погром ясый. Панисламизм коткысы таратуда гаепләнеп, Габдулла һәм Гобәйдулла Бубыйлар, бер төркем мөгаллимнәр кулга алына һәм Сарапул төрмәсенә озатыла, шәкертләр куып таратыла. Габдулла Бубый 16 ай суд тикшерүе астында Сарапул төрмәсендә утыра 1912 елның 28 маенда суд карары нигезендә Габдулла Буби 6 айга төрмәгә хөкем ителә. 1913 елның 9 февралендә азат ителә. Панисламизм идеяләрен таратуда гаепләнгән Габдулла Буби Россиядә мәгърифәт, фәнни эш белән шөгылләнә алмый. Голҗа шәһәреннән чакыру алгач 2013 елның 25 августында Голҗага (Кытай Төркестаны) Габдулла Буби хатыны Хөснифатыйма(1884-1941), кечкенә кызы Ситдика белән юлга чыгалар. Троицкийда апасы Мөхлисә - абыстайда әниләре Бәдрелбанатны, кызлар мәктәбендә укырга олы кызы Галияне калдыралар.

Голҗада Габдулла Буби ирләр мәдрәсәсен Иж-Буби мәдрәсәсе тибында үзгәртеп коруга тотына, кызлар мәдрәсәсе ача һәм анда мөгаллимәләр семинариясе оештыра. Голҗага Габдулла Бубины татар общинасы ирләр мәдрәсәсен ныгытырга дип чакырса да, ул халыкның белемле булуын кызларны укытудан һәм тәрбияләүдән башка күз алдына да китерми. “Хатын - кызларын укытмаган милләтне ярты гәүдәсен паралич суккан кеше белән тиңләп була” дип язган Габдулла Буби “Кадинлар”(“Хатыннар”) дигән фәнни-фәлсәфә кулъязма әсәрендә. Шул ук хезмәттә “Хатын кыз ана вазифаларын тиешле дәрәҗәдә үтәсен өчен аңа белем һәм тәрбия бирү зарур. Барлык хатын-кызларны яхшы тәрбияләр өчен, һәр җирдә кызлар мәктәпләре ачу тиеш; моның өчен беренче адым-бу мәктәпләргә белемле мөгаллимәләр тәрбияләүче кызлар мәдрәсәсе (дарелмөгаллимәт) ачу кирәк. Голҗада Габдулла Буби халыкны кызлар мәдрәсәсе ачуга өнди, нотыклар сөйли. 23 мартның 1914 елында шундый бер чыгышында Голҗалылар бертавыштан кызлар мәдрәсәсе ачарга ризалык бирә. Иганә бирүчеләрдән нугайлылар да, уйгурлар да, кытай-мөселманнары да була. 1914 елның 27 декабрендә 8 еллык ике этажлы кызлар мәктәбе ачыла. Габдулла Буби тырышлыгы белән Голҗаның ирләр һәм кызлар мәдрәсәләрендә 1914 елның ноябрендә балалар библиотекасы ачыла. 1915 елның декабрендә Голҗаның барлык мөселманнары өчен уку заллары белән шәһәр библиотекасы ачыла. Әлбәттә Габдулла Буби әңгәмәләр һәм үгет - нәсихәт кенә алып бармый. Кулъязмаларында ул даими әдәби кичәләр үткәрүен әйтеп үтә. 1917 елны Патша төшерелү хәбәрен Буби хуплап каршылый, ирекле Россиядә үз халкының якты киләчәгенә ышана. 1917 елның маенда туган ягына юл тота. Халык Гоҗадан аларны хөрмәтләп, зурлап озатып кала. Шәһәр капкасын чыккан урында зур җыелыш оештырыла. Биредә ирләр һәм кызлар мәктәпләренең шәкертләре, мөгаллим-хәлфәләре катнаша, күз яшьләре белән Габдулла һәм Хөснифатыйма Бубыйларның хезмәтләренә зур бәя бирелә. Гаиләне чик буена кадәр махсус рәвештә атлы гаскәрләр озатып килә. Юлында Габдулла Бубины барысы да милли герой буларак каршы алалар, биредә калырга өндиләр. Ташкентта ачылачак дарелмөгаллиматтә мөдир һәм мөгаллим булырга тәкъдим ясыйлар. Самарага пароходка кергәч Габдулла Буби Галимҗан Баруди ("Мөхәммәдия" мәдрәсәсе рәисе, дин галиме), Зариф Әмирхан (Казан мулласы Фатыйх Әмирханның атасы), Салихҗан Галиев (Галимҗан Барудиның энесе) белән очраша. Галимҗан Баруди Мөфтилеккә сайлау мәҗлесендә ( Мәскәүдә Бөтенроссия мөселманнарының Беренче корылтае 1917 елның 1-11 мае) Габдулла Бубига тавыш чак кына үзенә караганда ким бирелүен әйтә. Баруди беренче, Буби икенче була. Габдулла Буби сәламәтлеге булмаганлыктан мөфтилеккә риза булмый, Барудины үзе мөфтилеккә димли. Казанда Якуб Хәлилидә кунакта була. Бубыйга кайткач Троицкийдан (Оренбург губернасы) сәүдәгәр Муллаәхмәд һәм Мөнәвәрә Яушевлар килеп Габдулла Бубыйны үзләренең кызлар мәктәбенә мөдир итеп чакыралар. Бу вакытта Мөхлисә Бубый да шул мәктәптә мөгаллимә булып эшли. 1917-1918 елларда Габдулла Буби Яушевларның кызлар мәктәбендә мөдир булып эшли, язучылык, фәнни эш белән шөгылләнә: төрле телләр өйрәнү – укыту буенча методик кулланмалар төзи, русның атаклы сатира остасы М. Е. Салтыков – Щедрин әсәрләрен тәрҗемә итә, үзе дә сатира жанрында хикәяләр яза. 1918 елны Иж-Бубыйга кайта. 1918 елның җәендә Иж-Бубый мәдрәсәсен торгызу эшенә керешә. 1919 да мөгаллимнәрнең җәйге курсларын, төбәкнең (Сарапул, Алабуга, Бирск, Минзәлә, Осинск) дин әһелләре һәм зыялылары корылтайларын оештыра. 2 нче баскыч мәктәп ачу эшендә актив катнаша. Мәктәптә гомеренең соңгы көненә кадәр укыта.

1922 елны Буби туберкулёз белән авырып вафат була. Куйган хезмәтен исәпкә алып, совет хөкүмәте аның хатыны Хөснифатыймага персональ пенсия билгели. Буби исеме Казанның Черек күл тирәсендәге бер урамына бирелә, ләкин 1930 елларда, Сталинның шәхес культы елларында, бу карар юкка чыгарыла.

Габдулла Бубиның хәләл җефете Хөснефатыйма (1882-1941) Пермь сәүдәгәрләре Гыйззәтуллиннар нәселеннән. Ул Габдулла Бубиның фикердәше һәм мәдрәсәнең төп иганәчесе булган Мөхәммәдҗан Әхмәдҗановның хатыны Фатиханың бертуган сеңлесе була. Хөснефатыйма гомере буе укытучы юлында хезмәт куя. Октябрь инкыйлабыннан соң да, 1928 елга кадәр Иж-Бубый мәктәбендә башлангыч сыйныфларда укыта. Кызы Галия әнисен, энесе Фаикны (1918-1984) 1925 елда Казанга алып китә. Ул гомер юлдашы Габдулла Бубыйның хезмәтләре өчен, вафаттына кадәр ( 1941 ел Казан шәһәрендә) , персональ дәүләт пенсиясе белән тәэмин ителә.

**Балалары**

Галия (1902-1978). Иж-Бубый, Троицк кызлар мәдрәсәсендә белем ала. Казанда медицина институтын тәмамлый, педиатр. 1924-25 елларда, Берлин шәһәрендә, 50 татар шәкерте арасында, белемен камилләштерә. Ул – медицина фәннәре кандидаты буларак, Мәскәү медицина институтында клиникада эшли. 1978 елда Мәскәүдә вафат була. Аның бер кызы Газия Зариф кызы Акчурина (1928-2000) медицина фәннәре кандидаты, атаклы окулист Мәскәүдә гомер итә, шунда дөнья куя. Аның икенче кызы Дидар Зариф кызы Акчурина (якынчы туган, үлгән еллары 1931-1957) Мәскәү Дәүләт Универститетының көнчыгыш телләр факультетын тәмамлый. Бик сәләтле була, 26 яшендә Мәскәүдә дөнья куя.

Ситдика (1909-1990). 1931 елда Казан университетының биология факультетын, шунда ук 1934 елда аспирантура тәмамлый. Үсемлекләрне саклауның экологик факторлары темасына диссертация яклаганнан соң Ленинград шәһәренә эшкә чакырыла. Бөек Ватан сугышы елларында Татарстанның Кайбы районында колхозларда агроном булып хезмәт итә – тыйнаклыгы, гадилеге, киңәш – табыш бирүгә осталыгы аркасында дәһшәтле елларда халык арасында зур абруй казана. Сугыштан соң ул яңадан Ленинградта, Бөтенсоюз үсемлекләрне саклау системасында өлкән фәнни хезмәткәр булып 35 ел хезмәт итә, 30 артык фәнни хезмәт яза. Аның кызы Нелли Реновна Вассер, 1938 елгы, медицина фәннәре кандидаты, микробиолог, 35 тән артык фәнни хезмәте бар. Ситдика Бубиның улы Генрих Ренович Вассер 1939 елда туган, инженер – конструктор, Ленинградта яши.

Фаик – Габдулла улы. (1918-1984). Ленинградта Хәрби-һава академиясенең инженерлык факультетын тәмамлый. Бөек Ватан сугышында катнаша. Инженер – полковник дәрәҗәсенә ирешә. Сугыштан соң озак еллар Польшада хезмәт итә. Соңыннан Минскийга күчә, шунда 66 яшендә дөнья куя.

**Габдулла Буби хезмәтләре.**

**Бүгенге көндә басылып чыкканар.**

1. **“Бертуган Бубилар һәм Иж-бубый мәдрәсәсе.”** Төзүчеләр Р.Мәрдәнов, Р. Миңнуллин, С. Рәхимов. Казан. 1999 ел. Бу җыентыкта Габдулла Бубыйның КДУ фәнни китапханәсендә саклана торган, гарәп язуы белән татарча язылган **«Бубый мәдрәсәсенең кыска тарихы»** исемле кулъязма хезмәте күчермәсе урнаштырылган.

2. **“Хатыннар**». Габдулла Бубый.” Кулъязманы басмага хәзерләүче А.Х. Махмутова. Казан.2013 ел. Бубилар гаиләсе Иж-Бубыйда, Троицкийда, Голҗада мөгаллимәләр хәзерли торган мәктәп оештыруда туплаган тәҗрибәсенә таянып Габдулла Буби Кытайда Голҗа шәһәрендә яшәгәндә **“Хатыннар”** исемле фәлсәфи – социологик әсәрен яза. XX гасыр башы татар җәмгыятендә алгы планга чыккан проблемага – ислам дөньясында хатын-кыз хәлен тасвирлауга багышланган. Хатын – кызларның гаилә һәм җәмгыятьтәге хәлендәе үзгәрешләрне , аларның мөһимлеген автор тарихка мөрәҗәгать итеп, кешелек дөньясы масштабында, җәмгыять үсеше белән бәйле рәвештә күрсәтә. Дөнья һәм ислам фәлсәфәсенә таянып, атаклы мөдәррис гаиләнең әхлакый нигезләре, милләт тәрәккыеның тәрбия һәм белем бирү мәсьәләләре белән бәйләнеше хакында уйлана. Бу проблемалар үзгәрешләр кичерүче хәзерге чорда да актуаль булып кала һәм бүген дә күп кенә рухи –әхлакый тәрбиягә бәйле сорауларга җавап бирергә ярдәм итә. (А. Х. Махмутова)

**Габдулла Бубиның язма мирасы.** Альта МӘХМҮТОВА,
филология фәннәре кандидаты.
Казан утлары №11, 2003.

**Габдулла Бубиның рухи мирасын шартлы рәвештә ике өлешкә бүлеп карарга кирәк. Беренче өлеше аның XIX –XX кисешендә гарәп графикаында басылып чыккан китаплары, икенчесе кулъязма хәлендә калган әсәрләре тәшкил итә.**

1899 елда Г. Бубыйның **"Мөкяләмәи гарәбия"** (Гарәп теленнән өйрәткеч), шулай ук мирас һәм варислар хакындагы шәригать кагыйдәләрен аңлаткан **"Фәраиз"** кебек беренче дәреслекләре дөнья күрә; 1901 елда—**"Логия, яхуд мантыйк фәне"(**Логика) һәм **"Мохтәсар нәхүе гарәби"** (Гарәп теленең кыскача синтаксисы) китаплары басыла һ.б.
"Габдулла Бубый мәдрәсә өлешендә гарәп теле, дин дәресләре, дини фәлсәфә, мантыйк (логика) укытты. Бу фәннәрне укытуда Габдулла Бубый бик зур яңалыклар кертте. Схоластика, софизм чүпләреннән әрчеп, кыскача яңа дәреслекләр төзеп укыта иде. 1902 елларда басылып чыккан **"Мантыйк яки логика"** исемле китабы **логикадан татар телендә бердәнбер китап иде**,—дип искә ала 1896 елда унике яшендә Бубыйга укырга килгән һәм андагы үзгәрешләрне үз башыннан үткәргән Зәки Алиев.—...Гарәп теле иң кыен телләрдән санала. Шулай да, иске мәдрәсәдә укыган шәкертләр 15-20 ел укып та үзләштерә алмаган гарәп теле грамматикасын, үзе төзегән китап буенча Габдулла Бубый бер-ике елда белдерә иде".

Ләкин аның 1899-1909 елларда Казан һәм Оренбург нәшриятларында дөнья күргән әсәрләренең күпчелеге дини-фәлсәфи характерда булган. Алар арасында ин таралганнары—**"Тәрәкъкыяи фөнүн вә мәгариф динсезлеккә мөҗибме?"** (Фән һәм мәгарифнең алга китүе динсезлек өчен җаваплымы?), **"Хакыйкать, яхуд тугрылык", "Татарча хотбә уку дөресме?";** шулай ук тәрҗемәченең зур-зур кереш сүзләре (шәрехләре) белән басылган һәм шул сәбәпле Г. Бубый китаплары буларак танылган шул чор гарәп мәгърифәтчесе М.-Ф. Вөҗдинең "Диянәте исламияи кавагыйде мәдә-ниягә татбыйкь, яхуд борһаны сатыйгъ: гарәпчәдән" (Ислам динен мәдәният кагыйдәләренә чагыштырып карау, яки ачык дәлилләр) һәм 1350 елда вафат булган шәригать белгече Ибне Кыямның "Замане иҗтиһад монкарыйзмы, дәгелме" (Ижтиһад—мөстәкыйль фикер йөртү—заманы уздымы, юкмы!) әсәрләренең тәрҗемәсе.

Авторның карашларын һәм хезмәтләренең эчтәлеген әсәрләренең исемнәреннән үк күрергә мөмкин. Мәсәлән, беренче әсәрдә Г. Бубый, урта гасыр авторларының хезмәтләренә таянып һәм яңа дәлилләр китереп, белем һәм фәнни прогрессның динсезлекне тудырмавын күрсәтә. Ул исламның мөселманнардан һәр җирдә белем эстәүне таләп итүен ассызыклый. Ислам диненең тиз арада дөньяда уңышлы таралуын да Габдулла Бубый аның үзе белән гыйлем-мәгариф алып килүенә бәйли, шуна инана. Автор шулай ук динсезлеккә китерү шартларына да туктала, аларны айлата; ул фән-гыйлем түгел, ә наданлык, белем эстәргә теләмәү үзе динсезлекне китереп чыгара дигән карашта тора. Ул укучыларын фәнне фанатикларча дошман күрмәскә чакыра, киресенчә, география һәм башка табигать белеменә караган фәннәрне мәдрәсәләрдә өйрәнергә кирәклеген нигезли, кисәтә.

Укытуда ысул җәдитче буларак эш башлаган Габдулла Бубый ислам диненең катлаулы, бәхәсле, андаешсыз һәм каршылыклы кануннарын да шул ук җәдитчелек күзлегеннән тикшерә, аларны, яңа заман таләпләренә яраклаштырып, укучыга җиткерергә, фән белән динне үзара килештерергә омтыла. "Ул үзенең әсәрләрендә ялкынлы бер публицист булып мәйданга чыга, алда тереләй кыймылдап торган мәсьәләләрне мөзакәрәгә (бәхәс мәйданы) куеп, шул арны заманның теләгенә муафыйк рәвештә хәл кыла. Аның **"Хакыйкат"**е үзенә күрә бер журнал булып, анын, бигрәк тә, басылмаган соңгы җөзьәләре (кисәк, өлеш) шул заманны мәшгуль иткән көнлек мәсьәләләрне эченә ала. Анда тормышның һәр ягына кагылынадыр. ("Хакыйкать" барысы егермедән артык җөзьә булып, моның фәкать сигезе басыл-мьшггыр)",—дип искә ала Җ. Вәлиди.
Г. Бубыйның бу әсәренең татар дөньясында тиз арада таралуы патша хөкүмәтен дә сагайта. 1904-1906 елларда аның беренче җиде өлеше артык киртәләрсез патша цензурасыннан үтсә дә, сигезенчесе, Казаңда басылганнан соң, губернатор тарафыннан тыела һәм юк ителә. Калган кисәкләре, цензура тарафыннан рөхсәт булмау сәбәпле, нәшер ителми кала. Шулай да, кулдан-кулга күчерелеп, яңалыкка омтылган яшьләр арасында гаять зур кызыксыну таба. Моның шаһите Җ. Вәлидигә сүз бирик. "Хакыйкать" вакытында гаять популяр бер әсәр булып, шәкертләр арасында кулдан-кулга йөри. Үзенең дини мәсьәләләрдәге җәсарәте (кыюлык) белән яңа фикере ачылып китә торган яшьләрне хәйран итә иде. Иске голяманың авторитетын югалту һәм иске мәдрәсәләрне туздыруда моның кадәр зур тәэсире булган, белмим, икенче бер әсәр бар микән?—дип ассызыклый галим.—Читтән Бубыйга укырга килүчеләрнең бик күбесе, мин үзем дә шул җөмләдән, әлеге "Хакыйкать"ләрне укып, андагы фикерләрне иясенең үз авызыннан алырга дип килүчеләр иде".
Билгеле булганча, 1911-1912 елларда, Бубый мәдрәсәсе тар-мар ителеп, бертуган Бубыйлар кулга алына һәм "Бубыйлар эше" кузгатыла. 1906 елда ук бастырырга рөхсәт алу өчен цензура кулына эләккән "Хакыйкать"нең тугызынчы кисәге исә, нәшер ителмичә калса да, тикшерү барышында Бубыйларның хөкүмәт каршындагы "җинаят"ен раслаучы төп дәлилләрнең берсе буларак күрсәтелә. Кызганычка каршы, "Хакыйкать"нең 1904-1906 елларда басылган җиде очеркы гына безнең көннәргә килеп җиткән. Ә кулъязма хәлендә калган өлешләре безгә билгеле түгел. Аларның егермедән артык булуы хакында, югарыда күрсәткәнчә, Җ. Вәлиди искә ала. Бу сүзләрнең дөреслеген шулай ук Бубый шәкерте булган галимә Зәйнәп апа Максудова да, сөйләшеп утырганда, раслаган иде. Әсәрнең төзелеше дә шул хакта ук сөйли. Ләкин бу зур игътибарга лаек әсәрне җентекләбрәк өйрәнүне махсус тикшерүгә калдырып, Г.Бубыйның кулъязма әсәрләрен тасвирлауга күчәм.

Г. Бубыйның төрле сәбәпләр аркасында басылмыйча калган әсәрләре тагын да күбрәк булган. Гомумән, аның кулъязма мирасы бик бай булган дияргә нигез бар. Мәсәлән, ул үзенең **"Бубый мәдрәсәсенең кыска тарихы"**нда язган китапларының, меңнәрчә бит кулъязмаларының ышанычлы кешеләрдә саклануын искәртә. Ә 1911-1913 елларда Сарапул төрмәсендә утыруын тасвирлап **язган "Зиндан"** исемле әсәрендә ул менә ничек күрсәткән: "Мин, һәрвакыт язу белән маташтыгымнан, ул кадәр хафаланмадым. Көне-төне яздым. Ике дәфга (тапкыр) керүемдә (беренче керүе— 1911елның 3 февраленнән 1912 елның 30 маена кадәр, тикшерү эше дәвам иткән чор; икенчесе—1912 елның 9 августыннан 1913 елның 9 февраленә кадәр, хөкем карары нигезендә—А. М.) алты мең сәхифәгә якын язу яздым. Һәммәсен сәламәт озаттым. Үзең җай белсәң, төрмә надзирательләре белән һәрбер эшне эшләргә була.

Әлбәттә, ел ярым эчендә алты мең сәхифә язган кешенең башка вакытта язганнары да күп булуында шөбһә юк. Ләкин ул **кулъязмаларның** бер кечкенә өлеше генә безгә мәгълүм. Безнең көннәргә ул университет китапханәсенең кулъязмалар бүлегендә саклана торган **дүрттомлык** әсәрләре буларак килеп җиткән. Әгәр дә аларның күләмен санасаң, бары 1200 сәхифә чамасы килеп чыга (аның 300 гә якыны Сарапул төрмәсендә язылган).

**Беренче томны "Бубый мәдрәсәсенең кыска тарихы"5 әсәре тәшкил итә.** Ул 1912-1918 елларда язылган. Бер-берсенә тегелмәгән аерым дәфтәрләрдән торган бу кулъязманың исеме шулай куелса да, автор мәдрәсә тарихы белән генә чикләнми. Әдәби-автобиографик характерда язылган бу әсәрне шартлыча ике өлешкә бүлеп карарга була. XVIII гасыр азагыннан XX гасыр башына (төгәлерәк, 1913 елга) кадәр дәверне үз эченә алган **беренче өлешнең** исемен шулай дип атарга да мөмкин. Монда Иж-Бубый авылының мәчет-мәдрәсәсе һәм берничә буын авылның мулласы һәм мөдәррисе булган Нигъмәтуллин-Бубыйлар нәселенең бик кыска тарихы да бар. Төп игътибар исә 1895-1911 елларда Бубый мәдрәсәсен үзгәртеп кору тарихына, бу юлда очраган киртәләрне тасвирлауга бирелгән. Шул ук вакытта Г. Бубый вакыйга һәм фактларны теркәп кенә калмыйча, ул дәвердәге татар мәктәпләре торышына тирән анализ да ясаган, аларның кимчелекләренә тукталган, кимчелекләрне бетерү юлларын эзләүне тасвирлаган. Шулай ук Бубыйларга патша хөкүмәтенең һөжүме, 1911-1912 елларда авылда узган тентүләр, мәдрәсә җитәкчеләрен һәм укытучыларын кулга алу, тикшерү һәм хөкем процессы, гомумән, мәдрәсәне тар-мар итү әсәрдә бик тәфсилләп күрсәтелгән. Әсәрнең бу беренче өлеше 1999 елда "Рухият" фонды тарафыннан чыгарылган җыентыкта дөнья күрде.

**Кулъязманың икенче өлеше** Габдулла Бубыйның 1913-1918 еллардагы эшчәнлеген чагылдырган. Нигездә монда аның Шәркый Төркестанда, Голжа шәһәрендә, мәгариф һәм җирле халыкны агарту өлкәсендәге эшләре күрсәтелгән. Әсәрнең бу өлешендә автор Голҗа татар җәмгыятен, җирле халыклар—уйгырлар (ул аларны таранчы, кашгарлык дип атый), дөңгәннәр (мөселман динендәге кытайлылар), казакъларны тасвирлый, аларны мәгърифәткә, иҗтимагый хәрәкәткә тарту юлындагы адымнарны тәфсилләп яза. Әсәрнең бу өлешендә Голжага Г. Бубый алып килгән яңалык-үзгәрешләргә җирле халыкның мөнәсәбәте дә ачылган, шул заман вакыйгаларына карата авторның фикерләре, бәяләмәләре дә бирелгән. Бу исә безгә үзгәртүләрнең барышын, авторның аларны ничек нигезләвен күрергә дә мөмкинлек бирә. Г. Бубый яңалыкларга каршы чыгучы ишан-суфыйларнын наданлыгын фаш итә, Голҗадагы кытай чиновниклары, рус консулының мөнәсәбәтен дә ачыклый.

Кулъязма Февраль революциясеннән соң Г. Бубыйнын туган ягына кайтуы һәм 1917-1918 уку елыңда Троицк шәһәрендәге Яушевлар семинариясендә эшләвен тасвирлауда туктала. Ләкин кулъязма тәмамланмаган кебек тоела, аның соңгы дәфтәре (яки берничә дәфтәр) юкка чыккан дигән тәэсир кала. Ни өчен шулаймы? Беренчедән, әсәрнең азагында, башка әсәрләрдә һәрвакыт автор тарафыннан куела торган язылу урыны һәм датасы күрсәтелмәгән. Икенчедән, авторнын хикәяләве сүз уртасында, Троицк мөгаллимнәрен тәнкыйтьләү барышыңда, фикер тәмамланмаган хәлдә тукталып калган.

Г. Бубый кулъязмаларының калган өлеше китапханә тасвирламасында **"Өч томлык сайланма әсәрләр"** исеме белән беркетелгән. Бу өчтомлык авторның 1911-1916 елларда Сарапул төрмәсендә, Троицк һәм Голҗа шәһәрләрендә язган хатирәләре, нотыклары, хатлары, хикәяләре, парча-нәсерләре, фәлсәфи-ижгимагый трактатлары һәм башка әсәрләреннән гыйбарәт.

Җыентыкның беренче томын Г. Бубыйның **"Зиндан"** исемле 140 битлек мемуаристик әсәре һәм **"Кадиннар" (Хатыннар)** дигән 385 битлек зур ф|әлсәфи трактаты тәшкил итә. Әсәрләрнең азагында язып тәмамлау урыны һәм вакыты күрсәтелгән: беренчесе—Голҗа, 1914, 18 октябрь; икенчесе—Голҗа, 1916, 18 май. Икенче том авторның 1913-1916 елларда Голҗада язган башка әсәрләрен берләштерә. Өченче томга 1911-1913 елларда Сарапулда, Бубыйда һәм Троицкида язган материаллары кергән.

Г. Бубыйның мемуаристик характердагы **"Зиндан"** әсәрен "**Бубый мәдрәсәсе-нең кыска тарихы"**ның **дәвамы** буларак кабул итәргә мөмкин. Монда автор "Бубыйлар эше" дәвамында үзенең Сарапул төрмәсендә күргәннәрен, кичерешләрен җентекләп тасвирлаган, тикшерү барышында һәм хөкем процессында аралашырга туры килгән җирле чиновникларга, жандармнарга, түрәләргә төрле характеристикалар биргән. Менә, мисал өчен, төрмә тормышыннан бер күренеш.

"Бер көн иртә белән начальник белән могавин (ярдәмче) икесе дә кызуланып йөри, надзирателләр чабыша, әбрәкәйләр тазартылды, карбулка сибелде, өй аллары белән коридорларга нарат майлары сибелде... Без: "Бу нидәй эш? Бу кайдан чыкты?"—диеп торабыз. Вяткадан төрмәләр инспекторының могавине килгән икән. Төрмәнең гадәте шулай: губернатор килсә дә, прокурор карай башласа да, электән алар күзенә ыспай кертерлек итеп әзерләп куялар. Ихтимал, алар, шуны сизмәенчә, шуңар ышанып китә торганнардыр шул...

Инспектор могавине начальник белән безнең бүлмәгә дә керде. Вакыт аш вакыты, безнең өстәл уртасында табак белән, табак төбендә, сигез кешегә китерелгән ярты кадак чамасы үпкә белән бавыр тормакта иде. Курыкма, туган, песәйләрне сыйлай торган аш төрмәдә аристаннарга бирелә. Могавин шуны карап сорады:

—Бу ничә кешегә?

Арабыздан берсе җавап бирде:

—Барыбызга. Сигез кешегә.

Могавин белән начальник тәгаҗҗеб (ис китү) вә истифһам (сораулы караш) белән берсенә берсе караштылар, ләкин бер сүз дә эндәшмәделәр. Могавин:

—Шикаятегез юкмы?—диеп сорады.

Без, юк диеп җавап бирдек. Шикаять әйтеп кара. Аннан соң кирәгеңне табарсың".

Шушы ук беренче томда Г. Бубыйның өченче күләмле әсәре—**"Хатыннар"** дип аталган трактаты да урын алган. Бу әсәр, исеменнән үк күренгәнчә, XX гасыр башындагы ислам дөньясында, шул исәптән, татар тормышында да гаять мөһим иҗтимагый мәсьәләләрне эченә алган һәм бик күп бәхәсләр объектын тәшкил иткән проблемага—хатын-кызлар хәлен анализлауга багышланган. Бу әсәрне Г. Бубыйның уй-фикерләренең нәтиҗәсе, Бубыйлар гаиләсенең барлык әһелләреннән күп көч, зур хезмәтләр таләп иткән эшләренең—кызлар мәдрәсәсен аякка бастыруның теоретик нигезләмәсе дип кабул итәргә кирәк. Трактатта хатын-кызларның хокуклары һәм бурычлары тикшерелә, аларның гаиләдә һәм җәмгыятьтә тоткан урыннары билгеләнә. Көнбатыш (Европа һәм Америка) илләрендә һәм шәркый (нигездә, мөселман динендәге) халыкларда хатын-кызларга карата булган карашлар анализлана, хатын-кызларны укытуның җәмгыятьнең үсешенә тәэсире һәм хатын-кызлар хәле торышының җәмгыять тәрәкъкыятенә бәйлелеге тикшерелә.

Әсәр хатын-кызларны укытуга каршы килүчеләр, аларның ирләр белән бертигез хокуклы булуларын танымаучылар белән бәхәс формасында, кискен полемик рухта язылган. Ислам тәгълиматын һәм фәлсәфәсен яхшы белгән автор бу әсәрендә дә шушы тәгълиматка таянып сүз йөртә. Ул, хатыннарны инсан (кеше) дәрәҗәсенә күтәргән ислам кебек тәгълимат, канун юк дигән фикерне алга сөрә. Галим фикеренчә, кеше хокукларыннан тормыш өчен әһәмиятле булган барысында да ислам дине хатыннарны ирләр белән бертигез күргән. Бу фикерләрне раслау өчен Г. Бубый ислам кануннарына да, җәмгыять, кешелек тарихына да мөрәҗәгать итә, реаль тормыштан күп кенә мисаллар да китерә. Менә әсәрнең эчтәлеге: "Ислам хатыны. Истибдад белән гыйлем. Иске заманда хатыннар ничек булганнар. Хатыннарның коллыгы өммәтнең җәһаләтеннән килә. Хатыннарның үзләре өчен ваҗибләре. Хатыннарның гаилә өчен ваҗибләре. Хатыннарның җәмгыять өчен ваҗибләре. Хиҗаб. Хатын белән милләт. Гаилә. Тәгадцеде зәүҗат. Нәтиҗә".

Гомумән алганда, Г. Бубыйның әсәрләрендә хатын-кыз мәсьәләсенең куелуы, галимнең карашлары җитди тикшерүләрне таләп итә, һич югында аерым мәкаләгә лаек. Мәгърифәтченең хатын-кызның кешелек дөньясында, шул исәптән, ислам дөньясында тоткан урыны хакындагы фикерләре бүген дә, идеологияләр, дөньяга карашлар алмашкан дәвердә дә, урынлы, кызык, үзенчәлекле булуын, һичшиксез, ассызыклап әйтергә кирәк.
**Өчтомлыгының икенче томы** Г. Бубый Голҗада яшәгәндә булган хәлләрне тасвирлаган хатирәләр, әдәби-публицистик парчалар, хатлар, нотыклар җыелмасыннан гыйбарәт. Бу томга кергән берничә кулъязманың исемнәре: **"Голҗада кызлар мәктәбе ачылды", "Голҗада донос",** татарларны өметсезлеккә бирелмәскә өнди торган язма **"Нигә бу кадәр куркырга",** татар милләтенең ачы тарихи язмышына багышланган нәсер **"Кызганыч син, бичара милләтем"** һәм башкалар. **Өченче томга исә** Г. Бубыйның 1911-1913 елларда Сарапул төрмәсендә күргәннәрен тасвирлаган хатирә язмалары, хатлар, төрле әдәби парчалар, хикәяләр, тәрҗемәләр урын алган. Монда суд материаллары һәм Салтыков-Щедрин хикәяләренең татарчага тәрҗемәсе дә бар.

**Томга** теркәлгән әсәрләр арасында Г. Бубыйның 1913 елның апрелендә Троицк шәһәрендә язганнары аеруча игътибарга лаек. Бу язмаларда автор, бер яктан, Троицк татарлары мохитына кагылган кызык-кызык күзәтүләр ясаса, икенчедән, Бубый мәдрәсәләре ябылу һәм агалы-энеле Бубыйлар төрмәдән азат ителүдән соң, алар тормышындагы үзгәрешләрне ачыкларга ярдәм итә. Габдулла әфәнденең Троицкига килеп чыгуы да шул үзгәрешләр белән бәйле. 1912 елның августында Мөхлиса абыстай кызы Мөнҗия белән Троицкига китә һәм анда Габдрахман Әхмәровның11 башлангыч кызлар мәктәбен үз идарәсенә алып, аны Бубый кызлар мәдрәсәсе үрнәгендә үзгәртү эшенә керешә.

1913 елның апрелендә тормышының яңа баскычына басарга әзерләнүче Габдулла әфәнде бу шәһәргә апасы белән күрешергә килә. Әлбәттә инде, ул апасының кунагы булып кына калмый. Шәһәрнең могтәбәр затлары, танышлары, фикердәшләре белән очраша, киңәш-табыш итә, киләчәккә планнар кора. Аерым алганда, ул атаклы Яушевларны күреп, аларны Мөхлиса абыстай җитәкләгән кызлар мәктәбенә ярдәмнәрен арттырырга, аның чыгымнарын үз кулларына алырга үгетли. Шулай ук ул берничә тапкыр Габделбарый Баттал, Габдрахман Әхмәревләр белән дә очраша. Сәүдә эшләре белән еш кына Төркестан якларында була торган Г. Әхмәрев Г. Бубыйга Голҗа татарларының мәгърифәт эшләрен киңәйтергә теләүләре хакында сөйли һәм голҗалылар белән мөдәррис арасында үзенең арадашчылыгын да тәкъдим итә.

Күренекле мәгърифәтченең Троицкига килүе бөтен татар халкын тетрәндергән вакыйга—бөек Тукайның вафаты белән бер вакытка туры килә. 1913 елның 4 апрелендә барлык татар газеталары, халыкка килгән зур кайгыны уртаклашып, кайгынамәләр бастыра. Бу фаҗига хакында газеталардан укып белгән Г. Бубый да, үзенең адашы, фикердәше рухына багышлап, йөрәгеннән кайнап чыккан юлларны яза. Кыска гына кайгынамә безгә авторның шагыйрьгә булган мәхәббәтен, барлык хисләрен, җан әрнүләрен күрсәтә кебек. Шагыйрьнең үлеме аны никадәр тетрәндерүен каигынамәдәге сүзләр генә түгел, хәтта төгәл, пөхтә галимнең язма азагында датаны куймавы да безгә җиткерә кебек.

Апрель ае—җәдит мәктәпләрендә имтиханнар ае. Атаклы мөдәррис, һичшиксез, бу имтиханнарда кадерле кунак та була, анда нотыклар да сөйли, шәкертләрне тырышып укырга, милләткә хезмәт итәргә өнди. Әлбәттә, апасы мәктәбендә дә имтиханда була. Бу вакыйгалар аның язмаларында да урын таба. Хосусан, аның "1913 елда 20 апрельдә Троицкида кызлар имтиханында сөйләнгән нотыкның сурәте"13 исемле язмасында Мөхлиса абыстай һәм Мөнҗия туташның бер ел эчендә мәктәптә башкарган эшләре дә урын тапкан. Язмадан күренгәнчә, Мөхлиса абыстайга Бубыйда кызлар мәдрәсәсе—дарелмөгаллиматны булдыруда үткән юлны Троицкида яңадан башларга туры килә. Эчтәлегеннән нотыкны сөйләүче Мөхлиса абыстай икәнлеге аңлашылса да, аның авторы—Габдулла әфәнде. Нотыкта урын алган фикерләр апалы-энеле мәгърифәтчеләрнең уртак җимеше булуында шөбһә юк. Бу фикерләр бүген дә игътибарны җәлеп итә.

Гомумән алганда, Г. Бубый язма мирасының байлыгы, актуальлеге һичшиксез. Аның хезмәтләре, беренче чиратта, заманының яңарыш тарафдарлары—яшьләр— яңа буын өчен язылган. Үз укучыларының белем дәрәҗәсен чамалап, автор әсәрләрен аңлаешлы итеп, дәлилләп, җиңел, йөгерек тел белән язган. Ул үз чорының яңа идеяләрен мөмкин кадәр киңрәк массаларга таратырга, популярлаштырырга омтылган. Г. Бубыйның әсәрләре, башка авторларның хезмәтләре белән бергә, татар халкының үсеше өчен көрәштә ялкынлы корал ролен үтәгән. Шул ук вакытта аның барлык әсәрләре авторның татар тормышындагы көн үзәгендә булган мәсьәләләргә карашын тасвирлый, аның туган милләтенең язмышы өчен әрнүен, борчылуын күрсәтә. Әлбәттә, кулъязма һәм басма вариантларда яшьләр арасьпйр диң таралыш тапкан бу әсәрләр, бер яктан, Г. Бубыйны мөстәкыйль фикер йөртүче галим— мөҗгәһид буларак танытса, икенче яктан, җәдитчелек-мәгьрифәтчелек идеологиясенең халык арасында таралуына юл ачкан.

**Габдулла, Гобәйдулла Бубилар биографияләрен язганда кулланылган чыганаклар һәм әдәбият.**

1**.** “Бертуган Бубилар һәм Иж-бубый мәдрәсәсе. Төзүчеләр Р.Мәрдәнов, Р. Миңнуллин, С. Рәхимов. Казан. 1999 ел.

2. Махмутова А.Х. Лишь Тебе, Народ, Служенье! ( История татарского просветительства в судьбах династии Нигматуллиных-Буби).-Казань:Магариф, 2003.

3. Махмутова. А.Х. Вакыт инде: без дә торыйк... (Җәдитчелек һәм хатын-кызлар хәрәкәте формалашу): очерклар Казан: Татар.кит.нәшрю., 2012.

4. Мөхәммәт Мәһдиев. Буби мәдрәсәсе. *Мәдрәсәләрдә китап киштәсе* китабыннан. Фәнни - популяр очерклар.- Казан: Татар.кит.нәшр, 1992.

5. Харисов Шавкат. Горькая встреча. Глава II Иж-Буби. Роман. Душанбе, издательство "Ирфон": 1986. Бу роман турында да журналист, шагыйрә Нәҗибә Сафина болай ди Әгерҗе районы Мордыбый авылында яшәп иҗат итүче шагыйрь Чыңгыз Мусинда татар телендә язылган Даут Гобәйди турында 600 битле кулъязма роман саклана икән. Әлегәчә авторы билгеле түгел. Кулъязма-романны укып чыктым (бу әле романның беренче кисәге генә була), һәм миңа шул аңлашылды: бу — нәкъ менә Шәүкәт Харисовның «Горькая встреча» романының татарча бер варианты.

6. Миңнуллин Фәрит (Татарстан Фәннәр академиясенең Ш. Мәрҗани исемендәге тарих институтының өлкән фәнни хезмәткәре.) Габдулла Бубиның тууына 140 ел тулу уңаеннан. // Халкым минем, №8, октябрь, 2011.

7. Махмутова. А. Х. (тарих фәннәре кандидаты) Габдулла Буби: "Без основательных знаний и просвещения невозможно узнать болезни нации и по настоящему лечить их." // Эхо веков 2001 3/4

8. Махмутова. А. Х. Габдулла Бубиның язма мирасы. // Казан утлары №11. 2003

9. Амирханов Равиль Усманович - доктор исторических наук Татарское просвещение в зеркале истории (дооктябрьский период)

Из книги *Ислам в Среднем Поволжье: история и современность*. Очерки. Казань: Мастер Лайн, 2001

10.. Иж-Бубый авыл тарихы музеенда саклана торган хатлар: 1) Галия Акчуринаның (Габдулла Буби кызы) Иж-Бубый мәктәбенә адреслаган хаты, 2) Ситдика Бубиның (Габдулла Буби кызы) күп еллар эшләгән мәктәп тарихы музее җитәкчесе Рәмзия Халиуллинага адреслаган хатлары.

**Мөхлисә Нигматуллина Буби (1869-1937). Мәгърифәтче, педагог, дин эшлеклесе, мөселман дөньясында хатын-кызлардан беренче казыя.**

Мөхлисә 1869 нчы елда элекке Вятка губернасы Сарапул өязе Әгерҗе волостенең Иж-Бубый авылында дөньяга килә. Заманының барлык татар кызлары кебек, башлангыч аң-белемне әнисеннән ала. Әнисе – Уфа губернасының Минзәлә уезды Чебенле авылы имамы һәм мөдәррисе Иманкул Мәхмүд улының кызы Бәдрелбанәт(1838-1922) 1857 нче елда Иж-Бубыйга аның яшь мулласы һәм мөдәррисе Габделгалләм Нигъмәтуллинга кияүгә чыгып килә. Габделгалләм(1834-1903) 1811 нче елда әтисенең (Нигматулла (1788-1845)) "бабасы" - мулла Габделкәрим Хәлиуллин (үз кызын Газизәне(1801-1842) Нигматуллага кияүгә бирә) ачкан, әтисе Нигъмәтулла-хәзрәт үлеменнән соң сүнеп, берничә ел эшләми ябылып торган мәдрәсәне торгыза һәм шунда укыта да. Иж-Бубыйга килгән көннәреннән башлап, әтисеннән төпле белем алган, гарәп һәм фарсы телләрен яхшы гына белгән Бәдрелбанәт тә авыл кызларына дини белем бирә башлый. Бәдребанат абыстай йортында авыл кызларына дин нигезләрен өйрәтә, беренче сабакларны Мөхлисә Буби әнисеннән ала. Өч яшендә ул инде хәреф таныган, 4 яшендә укырга-язарга өйрәнгән. Соңыннан абыстай кызына гарәп, фарсы телләрен өйрәтә башлаган. Бу гаиләнең йортында бай китапханә булган. Мөхлисә кечкенә чагында ук китапларны су кебек эчкән. Үсә төшкәч, әтисе, фәнни гыйлемгә ия булган абыйсы Гобәйдулла (1866-1938) белән энесе Габдулладан (1871-1922) тирәнрәк белем ала зирәк акыллы Мөхлисә, гомере буе белемен тирәнәйтү юлында туктамый.

 Мөхлисәне 1890 я 1891 елда Минзәлә өязенең Табанлы күл авылының мулласы Җәләлетдин Әхмәтҗан углына кияүгә бирәләр. Һичшиксез, ата-ана кызлары бәхетле булыр, мул тормышта яшәр дип өметләнгән. Инде берничә ел әнисенә кызлар укытуда ярдәм итеп килгән Мөхлисә дә, үз әти - әнисе кебек, ире белән бергә кулга -кул тотынышып, авыл халкын агарту, мәгърифәтле итү турында хыялланган. Ләкин дуамал, бозык фигыльле, каты күңелле, укыту эшен бер дә яратмаган хәзрәт яшь абыстайның кызлар укыту теләгенә катгый каршы килгән. Ул гына да түгел мулла Мөхлисә абыстайны китап укудан да тыярга тырышкан. Аның көннән - көн караңгылана, аяусызлана барган тормышында ике кечкенә кыз - ире сүзенә карамастан тәрбиягә алган ятимә кыз ( баладан үлгән хезмәтче хатынның кызы) Наҗия(1894-1967) һәм үз кызы Мөнҗия(1895-1919) генә юаныч булган. Мөхлисәнең авыр тормышын, иренең холыксызлыгын күргән абыйсы һәм энесе аны үзләре белән алып китәргә уйлаганнар. Бу адымга хәзрәтнең рөхсәте булмау аларны, ахыр чиктә, хәйләгә этәргән. Мөхлисә абыйларны авыл капкасына кадәр озатабыз дигән хәйлә белән чыга һәм, ике кызын алып, алар чанасына утырып китә. Ала атларын чаптырып күздән югалганнар. Күрәсең үз гаепләрен яхшы аңлаган, Бубиларның бу тәвәккәл адымына шаккаткан хәзрәт, ачуы килсә дә, хатынын эзәрлекләмәгән, ләкин аермаган да. 1917 елда казый Ризаэтдин Фәхретдин фәтвасы нигезендә, бу аерылышу рәсми төс ала.

Бу вакыйгалар 1895 елда Габдулла белән Гобәйдулла әтиләре мәдрәсәсен үзгәртеп корган вакытка туры килә. Ирләр мәдрәсәсен үзгәртүдәге уңышлары аларда кыз балаларга да нигезле белем бирерлек яңа типтагы кызлар мәктәбе төзү фикерен уяткан. Бубыйлар хатын-кызлар мәктәбе булдырырга, иң элек белемле мөгаллимәләр кирәклеген аңлыйлар. Бубилар сеңелләрен һәм хатыннарын яңача укытырга әзерли башлыйлар. Мөхлисә, Нәсимә, Хөснифатыйма кичләрен ир туганнарыннан сабак өйрәнеп, көндезен кызларны җәдид ысулы белән укыту-тәрбия эшенә тотынганнар. Мөхлисә Буби бертуганнарының хатыннары Нәсимә һәм Хөснифатыйма белән берлектә яңа типтагы хатын-кызлар мәдрәсәсен оештыруда актив катнаша. 1901 да 6 сыйныфлы татар хатын-кызлар мәктәбе ачыла, һәм Мөхлисә Буби аның мөдире була. Анда дин гыйльме белән беррәттән төрле дөньяви фәннәр, 1905 тән рус теле укытыла. 1907 дә Сарапул өязе земствосы акчасына 1 сыйныфлы рус-татар училищесе ачыла, ул хатын-кызлар мәдрәсәсенең бер бүлегенә әверелә. 1907 дә Сарапул училищеләр эшләре советыннан башлангыч татар училищесе мөгаллимәсе дәрәҗәсе өчен имтиханнар кабул итүгә, аларны уңышлы тапшыручыларга мөгаллимә таныклыгы бирергә рөхсәт алына. Иж-Бубый мәдрәсәсе мәктәп-мәдрәсәләр өчен мөгаллимәләр әзерләүдә беренче уку йорты була. Мәктәптә дин нигезләре, дөньяви фәннәр-төрки-татар, гарәп, фарсы, рус телләре, география, гомуми тарих, риторика, математика, физика, зоология, ботаника, моннан тыш хатын-кыз өчен әхлак(һәм психология), гигиена, балалар тәрбиясе, йорт(хуҗалык) алып бару, кул эшләре кебек мөхим дәресләр дә булган. 1908 нче елдан башлап Иж-Бубыйда мөгаллим һәм мөгаллимәләр өчен өч айлык җәйге курслар эшләп килә. Мәдрәсәне тәмамлаучыларга хөкумәт тарафыннан рөхсәт ителгән мөгаллимлек һәм мөгаллимәлек таныклыклары бирелә башлый.

Иж-Бубый мәдрәсәсендә Россиянең төрле почмакларыннан: Казаннан, Себердән, Зайсаннан (Казахстан), Ташкенттан, Прижевальскидан, Бишкектан, Уфадан, Бөгелмәдән, Касыймнан, Төмәннән, Әстерханнан һәм башка ерак җирләрдән килеп укучы хатын-кызлар күп булган. Кызлар тулай торакта яши, урын булмаган очракта авыл кешеләрендә квартирларда торалар. Мәдрәсәдә төрле яшьтәге хатыннар белем ала. Аналары белән бер үк вакытта кызлары да укырга килә. Имчәк балалары белән килгән хатыннарны да укырга кабул итәләр. Иж-Бубыйда кызлар мәдрәсәсендә (дарелмөгаллимәттә) ничек укулар баруын музейда сакланган хатлар да сөйли. Гайшә Аминева Иж-Бубый мәктәбендә башлангыч класс укытучысы булып эшли. Мәдрәсә еллары истәлекләреннән: “ ...мәктәптә татар, рус, гарәп, хисап, җәгърәфия, хикмәт табигыя, рәсем, җыр, челтәр бәйләү, чигү һәм чәчәкләр ясату иде... , ... безнең укытучыларыбыз шул мәктәпне бетереп чыккан Галлямова Ракыя, Гайсина Хәдичә апалар иде... .

Зәйтүнә Фәхретдинова Башлыча ныклы белемне ул Чистай шәһәрендә 1907-1908 нче елны тарихта тирән эз калдырган Фатыйма-Фәридәдән ала.

1908-1909 нчы уку елында Иж-Бубый мәдрәсәсенә укырга китә. Менә шушы ел турында Зәйтүнә ханым үзенең истәлекләрендә нәрсәләр яза:

“ 1908 нче елның көзе, укытучым Фатыйма апа(Фатыйма-Фәридә) кушуы буенча Бубыйга укырга җибәрүен сорап әткәмә сүз салдым. Әткәм.-“Кызым, мин укуыңа каршы түгел, сине ялгыз җибәрмим, берәр иптәш тап”-диде. Башлап Мәрхәбәгә сүз салдым, ул җиде малай арасында бик кадерле бер кыз, аны әткәсе җибәрмәде. Аннан Рәйханәгә сүз салдым бик тиз риза булды...

Бердәнбер көнне икебез ике атка утырып, әтиләребез белән юлга чыктык. Чаллыда атларны калдырып , Сарапулга кадәр пароход белән, аннан тагын ат белән Бубыйга киттек.

Бу вакыт Бубыйның гөрләп торган чагы иде. Безнең белән бергә Оренбургтан “Хөсәения” мәдрәсәсен ташлап килгән бунтарь шәкертләр дә берничә тарантаска төялеп килеп керделәр. Бубыйда Россиянең төрле якларыннан килгән кызлар, егетләр укый башладык. Кара көчләрнең көчәеп барган чагы булганга мы монда бөтен нәрсә рамка эчендә иде( көчле тәртип). Зәйтүнә ханымның белеме шулкадәр көчле була ки, Бубыйда өч ел укыйсы урынга, аңа бер елдан “кызыл” таныклык биреп, үзен укытучы итеп билгелиләр. (слайд шоу өчен:Фотодан күренгәнчә таныклыкта аның фотосы бар “кызыл” таныклыкка бетерүчеләрнең таныклыгына фото ябыштыра торган булганнар) Менә шул турыда ул нәрсәләр яза: “ 1908-1909 уку елын бетереп җәйге ялга кайттым. Көзен тагын Бубига укырга дип барсам, мине Казан- Мәскәу тимер юлының Урмары станциясе янындагы Акъегет авылына Захидулла Хаҗи Шафигуллин мәктәбенә кызлар укытырга билгеләп куйганнар. Сатулашып торырга туры килмәде, китеп бардым. Без өч кыз киттек: беребез Казанга- Аитовлар мәктәбенә, беребез Юнәгә-Агишевларга, мин-Акъегеткә.

 Сара Гараева-Шаймарданова “... Мин Бубыйда туып үстем... Кызлар мәдрәсәсе хәзрәтләр ишек алдында ике катлы бина иде. 30 нчы елларда аны сүтеп бер катлы итеп салдылар, соңыннан анда башлангыч мәктәп укучылары укыды. Укырга хәтта балалы аналар да килгән. Безнең якта гражданнар сугышы нык була. Хәзрәтләрнең капкасына “Бу йортта олы ихтирамга лаеклы Габдулла Буби яши. Ул ауру, анда кереп аны тынычсызландырмавыгыз сорала -дип белдерү элгәннәр. Кызыллар да аклар да аны тынгысызламаганнар.”

 Иж-Бубый мәдрәсәсен тәмамлаучыларның уллары кызлары, туганнары белән мәктәп тарихы музеен җитәкләгән Рәмзия апа Халиуллина гел элемтәдә торды һәм нәтиҗәдә Бубый мәдрәсәсе турында шактый магълумәт туплады. Галим Мәдинә хатыннан өзек: “Минем әнием Фатыйма Гумеровна Козлова -Рәхимкулова 1909-1911 елларда Иж-Бубыйга барып Мөхлисә абыстайның мәдрәсәсендә укый, үзе белән ике туган баласын алып бара. Шулук вакытта әниемнең әнисе Махруй Ибрхимовна Козлова өч баласы белән Бубыйга барып, шунда ук укый. Алар баерак укучыларга калфак чигеп, челтәр бәйләп яшәргә җитәрлек акча табалар һәм бик тырышып укыйлар. 1911 ел башында мәдрәсәне тар-мар иткәч, үзләренең авылларына, ирләре янына кайтып китәләр. Әнием Башкортстан, Миякә районы, Олы Кәркәле авылына, Махруй әбием Башкортстан Әлшәй районы Ыслак авылына китә һәм икесе дә озак еллар балалар укыталар...” Күренекле тел белгече, филология фәннәре докторы, академик Диләрә Гариф кызы Тумашеваның музей исеменә язган хатларының берсендә мондый юллар бар “ Мине әниемнең әнисе Мәгрифә Иж-Бубый авылыннан алар гаиләсе Перьмдә Галлямовлар булып йөри. Әнием Әминә Галлямова бертуган апасы Хөсния белән Буби мәдрәсәсендә укыганнар. Хөсния апа аларның ничек итеп ат белән, пароход белән Иж-Бубыйга укырга барулары турында сөйләде. Әнием Әминә бик яшләй, 37 яшендә вафат булды мин 12 яшлек бала ятим булып калдым. Ләкин татар теленә мәхәббәт уятучы һәм белгечлеге сайлауда сәбәпче әни булгандыр дип уйлыйм. Ул үзе башлангыч классларда, татар мәктәбендә укыткан...”

Ядкәрләрдә хатын кыз исемнәре еш кабатлана. Кыска гына вакыт эчендә шактый хаты-кыз белем алып халыкны укыту, белем тәрбия бирү юлына басалар. Буый мәдрәсәсе тәрбиясен алган шәкертләрнең балалары ата-аналарының хезмәтләрен дәвам итеп, Мәдинә Рәхимкулова, Диләрә Тумашева нәкъ менә туган тел, туган якның тарихын өйрәнү өлкәсендә эшлиләр.

Ир-балалар мәдрәсәсе таркатылып, Бубинең абыйсы һәм энесе кулга алынганнан соң (1911), хатын-кызлар училищесе ябыла (1912). Мөхлисә Буби Троицк шәһәренә (Оренбург губернасы) күчеп китә һәм анда 1910 да ачылган хатын-кызлар мәктәбен җитәкли. Бер үк вакытта 1913 тән хатын-кызлар гимназиясендә дин гыйльме укыта. 1914 тә сәүдәгәр Яушевларның матди ярдәме белән хатын-кызлар мәдрәсәсе, 1915 тә мөгаллимәләр семинариясе ачуга ирешә.

Бөтенроссия мөселманнарының беренче корылтаенда (Мәскәү, 1-10 май, 1917) Мөхлисә Буби Мөселманнар Диния нәзарәте әгъзасы һәм казый итеп сайлана. Ул олуг галимебез, мөфти Ризаэтдин Фәхретдин(1859-1936) җитәкчелегендә хатын-кызлар арасында зур оештыру, аңлату эшләре алып бара. 1917 дән Уфада эшли, Диния нәзарәтенең гаилә эшләре бүлеге белән җитәкчелек итә, метрика кенәгәләрен тутыру, гаилә мөнәсәбәтләрен җайга салу, ислам диненә дәгъватлау һ.б. эшләр белән шөгыльләнә. Буби шулай ук хатын-кызлар арасында мәгърифәтчелек эшчәнлеге алып бара, «Өлфәт», «Әхбар», «Вакыт» газеталарында, «Сөембикә», «Ислам мәҗлесе» журналларына мәкаләләр яза, аларда хатын-кызларның вазифалары, гаиләдә һәм җәмгыятьтә тоткан урыны яктыртыла, телне, милли һәм дини традицияләрне саклау хатын-кызларның төп бурычы буларак бәяләнә. Егерме ел буена (1917-1937) Русия мөселманнарының Дини идарәсе әгъзасы, ислам тарихында бүгенге көнгә кадәр бердәнбер казыя, ягъни шаригать кануннарын белүче хөкемдар була.

XX гасырның 20-30 елларында татар зыялыларына кагылган эзәрлекләүләр Дини идарәдә хезмәтен дәвам иткән Мөхлисә ханымны да, өлкән яшьтә булуына карамастан, читләтеп үтмәгән. Ул 1930 елның 21 сентябрендә беренче мәртәбә НУВД органнары тикшерүчеләре алдына килеп баскан. Бу көнне аны, җинаять кодексының 59 нчы статьясы буенча, алтын акча һәм кыйммәтле әйберләрне законсыз саклауда гаепләп сорау алуга тартканнар. Мөхлисә ханымның Мәккәгә хаҗ кылу ниятеннән җыеп килгән барлык "байлыгы" тартып алынган. Шулай да бу юлы ул үзе иректә калган. 1937 елның 20 ноябрендә Мөхлисә Буби «Башкортстанның контрреволюцион милләтчеләр оешмасында» катнашуда гаепләнеп кулга алына. Егерме елдан артык гомерен Русия мөслимәләре арасында мәгърифәт таратуга багышланган сәләтле педагог, тагын шул кадәр үк вакыт Русия мөселманнарының үзәк дини идәрәсендә эшләгән абруйлы казый Мөхлисә ханым Буби 1937 елның 30 ноябрендә Башкортстан АССР НКВДсы "өчлеге" утырышында «Башкортстанның контрреволюцион милләтчеләр оешмасында» катнашуда гаепләнгән һәм атарга хөкем ителә. 68 яшьлек Мөхлисә абыстайны һәм аның белән тагын алты мөселман руханиен 1937 елның 23 декабрендә атканнар. Башкортстан АССР Югары суды президиумының 1960 ел 23 май карары белән аларның барысы да гаепсез дип табылган һәм акланган.

Мөхлисә ханым, - ир туганнары кебек үк, үзенең фидакяр хезмщтен халкына, аны агартуга багышлаган шәхес. Гомумән, чынбарлык Бубилар гаиләсенә, илгә нинди генә сынаулар алып килсә дә, Мөхлисә ханым төшенкелеккә бирелмәгән, яшьлегендә сайланган юлдан тайпылмаган, соңгы сулышына кадәр бөек максатына тугры булып калган. Без Мөхлисә ханым кебек шәхесләр, аларның якты истәлеге алдында баш иябез.

**Балалары.**

Кызы **Мөнҗия**(1895-1919) Троицкийда яшәгән вакытта фаҗигале төстә вафат була.

 Асрамага алган кызы **Бигашева Наҗия** Давлетовна(1894-1967). Минзәлә өязендә “Табанлы күл” авылында туып, анасы баладан үлеп әтисе тәрбияли алмый торган бер вакытта Мөхлисә Буби тарафыннан алына һәм аның кызы булып тәрбияләнә, 1910 нчы елда Буби мәктәбен тәмамлый. 1910 елны Юнә шәхәренә мөгаллимә булып җибәрелә, аннан соң Стәрлетамак шәһәрендә бераз укытып, 1912 елны Бубыйга кайтып мәктәпкә укытырга керә һәм шул ук елны кияүгә чыгып Мордыбига күчеп мөгаллимә булып кызлар мәктәбендә укыта башлый. Ире Бигашев Кивам 1883 нче елны Минзәлә өязенең Түбән Тәкермән дигән авылында Бигашев Гирфан исемле шул авылның мөәзине семьясында туган. Тләнче Тамак мәдрәсәсендә күп еллар укып, аны тәмамлап 1910-1911 нче елларда указной мулла һәм укытучы булып Алабуга кантоны, Сарсак-Омга волосте Мордыбый авлына җибәрелә. Авыл халкы, картлар, староста Хамит Хисматуллиннар ярдәме белән авылның “пучинка” дигән урамында (Иж(*елга)* буена таба , Шәрифә бикә, Хәдичә бикәләр имениясенә бара торган тыкрыкта ) бик матур бакчалы ике катлы зур өй салып урнашып эшли башлый.

Үзенең укыту эшләрен беренче көннән үк Буби мәктәбенең җитәкчеләре (Габдулла һәм Гобәйдулла әфәнделәр, Мөхлиса ханымнар) белән кушылып, аларның ярдәме белән алып бара башлый. Урам буенда зур ирләр мәктәбе, үзенең зур матур бакчасында хатын кызлар мәктәбе ачып җибәрә.

Шул ук елларда Буби мөәзиненең ФәхриҖамал ( Хәсәнә) исемле кызына өйләнеп Мордыбида тормыш кора башлый.

1911 нче елны Бубыйлар белән бергә патша хөкүмәте тарафыннан татар халкына агартучылар сыйфатында төрмәгә ябыла(Сарапулда). Шул вакытта аның беренче кызы туу турында Мордыбидан хәбәр биреп кем исемле кушыйк дигән сорауга ул төрмә капкасы ярыгыннан гына җавап бирә: “Шура кушыгыз”-ди.

Тиз арада аларны Бубилар белән бергә төрмәдән чыгаралар, аның беренче хатыны баладан һәм кызы (шул ана тәрбиясе булмаудан дыр инде вафат булалар. Төрмәдән азат ителгәч 1912 нче елда Наҗиягә өйләнеп Мордыби кызлар мәктәпләрендә укытып яши башлыйлар.

Революцияне, Совет властен хуплап каршы алып -укыту эшләрен тагыда киңәйтеп җибәрәләр-тирә якта Мордыбый мәктәбен бетергән егетләр-кызлар күбәя.

1926-1929 елларда Гобәйдулла Бубилар белән бергә Узбекистанда Кокканд һәм Күнә-Үргәнеч дигән шәһәрләрдә укытучылык мәктәп эшләрен эшләп киләләр.(*мулла мөәзиннәрне эзәрлекләүләрдән шунда киткәннәр дыр бәлки*) Бу елларда аның хатыны Наҗия Мордыбый һәм Кодаш авыл мәктәпләрендә укытып йөри.

1930-31 нче елларда бөтен семьялары белән Мордыбыйдагы өйләрне, хуҗалыкларны барсында колхозга тапшырып Мари республикасында Параньга(Бәрәнге) дигән авылга күчеп китеп 7-летка һәм пед.училиәе мәктәпләрендә эшкә керәләр. Автоном республиканың бик актив күзгә күренгүн укытучылар булып китәләр.

Шулай итеп әйбәт кенә эшләп йөргән вакытта көннәрдән бер көнне 1938нче елның июль аенда Бигашев Кивам.Г кулга алынып тиз арада - Марийский АССР НКВД сенең “тройка” сы хөкем чыгарып “на 10 лет в Дальние лагеря без права переписки” дип җибәреп тә куя...... Бер хәбәрсез 18 ел үткәннән соң 1956 елда гына “КГБ” дан хәбәр килә “решение тройка НКВД Марийской ССР в отношении Бигашева К.Г. отменено ввиду отсутствия состава преступления” дигән, “сам Бигашев К.Г. в 1942 г. Умер от восполения легких” дип тә язганнар.

1939 елны Мари АССР Параньга авылында бер үзе генә калгач- Каргалы авылында(Оренбург.область) укыта. Аннан Башкириядә Стәрлетамак шәһәренә күчеп улы янына Өлфәт , аннан соң 1940 елны улы белән бергә Ташкентка күчеп, аннан тагы улы белән Самаркандка күчеп бара. Анда заочно пед.институт бетерп диплом алып Олы магълуматле педагог була. Соңрак 1967 елда үзенең кечкенә улына Навои шәһәренә (Узбекистан) күчеп бара. Шунда 73 яшендә вафат була.

**Мөхлисә Бубый мәкаләләре.**

Ислам дөньясында хатыннар.

Хатын-кызларга гаид.

**Мөхлисә Буби биографисен язганда кулланылган чыганаклар һәм әдәбият.**

1**.** “Бертуган Бубилар һәм Иж-бубый мәдрәсәсе. Төзүчеләр Р.Мәрдәнов, Р. Миңнуллин, С. Рәхимов. Казан. 1999 ел.

2. Махмутова. А.Х. Вакыт инде: без дә торыйк... (Җәдитчелек һәм хатын-кызлар хәрәкәте формалашу): очерклар Казан: Татар.кит.нәшрю., 2012.

3. Диләрә Тумашевага багышланган альбом. Иж-Бубый музее.

4. Мәдинә Рәхимкуловага багышланган альбом. Иж-Бубый музее.

5. “Мәдрәсәдә укыган шәкертләр ни диләр” альбомындагы Гайшә Аминева, Сара Гараева-Шәймарданова истәлекләре. Иж-Бубый музее.

6.“Мәдрәсә тарихыннан” альбомындагы Зәйтүнә Фәхретдинова истәлекләре. Иж-Бубый музее.

7. “Мәдрәсә тарихыннан” альбомындагы Өлфәт Бигашев истәлекләре. Иж-Бубый музее.